CBG "2019Q1

บริษัท คาราบาวกรุ๊ป จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนสิ้นสุดวันที่ 31 มีนาคม 2562

1.	ข้อมูลทั่วไป

1.1	ข้อมูลบริษัทฯ

บริษัท คาราบาวกรุ๊ป จำกัด (มหาชน) (“บริษัทฯ”) จัดตั้งขึ้นเป็นบริษัทจำกัดเมื่อวันที่ 28 สิงหาคม 2556 และมีภูมิลำเนาในประเทศไทย และได้จดทะเบียนแปรสภาพเป็นบริษัทมหาชนจำกัดตามกฎหมายว่าด้วยบริษัทมหาชนจำกัดเมื่อวันที่ 8 กรกฎาคม 2557 ธุรกิจหลักของบริษัทฯคือการลงทุนในบริษัทย่อย ที่อยู่ตามที่จดทะเบียนของบริษัทฯอยู่ที่เลขที่ 393 อาคาร 393 สีลม ชั้น 7 - 10 ถนนสีลม แขวงสีลม เขตบางรัก กรุงเทพมหานคร

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 (ปรับปรุง 2559) เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตาม บริษัทฯได้แสดงรายการในงบแสดงฐานะการเงิน งบกำไรขาดทุน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลจากงบการเงินฉบับภาษาไทยนี้

1.3	หลักเกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท คาราบาวกรุ๊ป จำกัด (มหาชน) และบริษัทย่อย และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2561  โดยไม่มีการเปลี่ยนแปลงโครงสร้างเกี่ยวกับบริษัทย่อยในระหว่างงวดปัจจุบัน

1.4	มาตรฐานการรายงานทางการเงินใหม่

ก. 	มาตรฐานการรายงานทางการเงินที่เริ่มมีผลบังคับใช้ในปีปัจจุบัน

ในระหว่างงวด บริษัทฯและบริษัทย่อยได้นำมาตรฐานการรายงานทางการเงินและการตีความมาตรฐานการรายงานทางการเงินฉบับปรับปรุง (ปรับปรุง 2561) และฉบับใหม่ จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2562 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชีกับผู้ใช้มาตรฐาน การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของบริษัทฯและบริษัทย่อย อย่างไรก็ตาม มาตรฐานการรายงานทางการเงินฉบับใหม่ซึ่งได้มีการเปลี่ยนแปลงหลักการสำคัญ สามารถสรุปได้ดังนี้

มาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า

มาตรฐานการรายงานทางการเงิน ฉบับที่ 15 ใช้แทนมาตรฐานการบัญชีและการตีความมาตรฐานการบัญชีที่เกี่ยวข้องต่อไปนี้

กิจการต้องใช้มาตรฐานการรายงานทางการเงิน ฉบับที่ 15 กับสัญญาที่ทำกับลูกค้าทุกสัญญา ยกเว้นสัญญาที่อยู่ในขอบเขตของมาตรฐานการบัญชีฉบับอื่น มาตรฐานฉบับนี้ได้กำหนดหลักการ 5 ขั้นตอนสำหรับการรับรู้รายได้ที่เกิดขึ้นจากสัญญาที่ทำกับลูกค้า โดยกิจการจะรับรู้รายได้ในจำนวนเงินที่สะท้อนถึงสิ่งตอบแทนที่กิจการคาดว่าจะมีสิทธิได้รับจากการแลกเปลี่ยนสินค้าหรือบริการที่ได้ส่งมอบให้แก่ลูกค้า และกำหนดให้กิจการต้องใช้ดุลยพินิจและพิจารณาข้อเท็จจริงและเหตุการณ์ที่เกี่ยวข้องทั้งหมดในการพิจารณาตามหลักการในแต่ละขั้นตอน

บริษัทฯและบริษัทย่อยได้นำมาตรฐานรายงานทางการเงินฉบับนี้มาถือปฏิบัติโดยปรับย้อนหลังงบการเงิน งวดก่อนที่แสดงเป็นข้อมูลเปรียบเทียบเสมือนหนึ่งว่าบริษัทฯและบริษัทย่อยใช้นโยบายการบัญชีนี้มาตั้งแต่แรก

ผลสะสมของเปลี่ยนแปลงนโยบายการบัญชีแสดงอยู่ในหมายเหตุประกอบงบการเงินข้อ 2

ข. 	มาตรฐานการรายงานทางการเงินที่จะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2563

สภาวิชาชีพบัญชีได้ประกาศใช้มาตรฐานการรายงานทางการเงินและการตีความมาตรฐานการรายงานทางการเงินฉบับใหม่ ซึ่งจะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่          1 มกราคม 2563 มาตรฐานการรายงานทางการเงินฉบับใหม่ดังกล่าวได้มีการเปลี่ยนแปลงหลักการสำคัญซึ่ง สามารถสรุปได้ดังนี้

มาตรฐานการรายงานทางการเงิน กลุ่มเครื่องมือทางการเงิน

มาตรฐานการรายงานทางการเงิน กลุ่มเครื่องมือทางการเงิน ประกอบด้วยมาตรฐานและการตีความมาตรฐาน จำนวน 5 ฉบับ ได้แก่

มาตรฐานการรายงานทางการเงินกลุ่มดังกล่าวข้างต้น กำหนดหลักการเกี่ยวกับการจัดประเภทและการวัดมูลค่าเครื่องมือทางการเงินด้วยมูลค่ายุติธรรมหรือราคาทุนตัดจำหน่ายโดยพิจารณาจากประเภทของตราสารทางการเงิน ลักษณะของกระแสเงินสดตามสัญญาและแผนธุรกิจของกิจการ (Business Model) หลักการเกี่ยวกับวิธีการคำนวณการด้อยค่าของเครื่องมือทางการเงินโดยใช้แนวคิดของผลขาดทุนด้านเครดิตที่คาดว่าจะเกิดขึ้น และหลักการเกี่ยวกับการบัญชีป้องกันความเสี่ยง รวมถึงการแสดงรายการและการเปิดเผยข้อมูลเครื่องมือทางการเงิน และเมื่อมาตรฐานการรายงานทางการเงินกลุ่มนี้มีผลบังคับใช้ จะทำให้มาตรฐานการบัญชี การตีความมาตรฐานการบัญชี และแนวปฏิบัติทางการบัญชีบางฉบับที่มีผลบังคับใช้อยู่ในปัจจุบันถูกยกเลิกไป

มาตรฐานการรายงานทางการเงิน ฉบับที่ 16 เรื่อง สัญญาเช่า

มาตรฐานการรายงานทางการเงิน ฉบับที่ 16 ใช้แทนมาตรฐานการบัญชี ฉบับที่ 17 เรื่อง สัญญาเช่า และการตีความมาตรฐานบัญชีที่เกี่ยวข้อง มาตรฐานฉบับนี้ได้กำหนดหลักการของการรับรู้รายการ การวัดมูลค่า การแสดงรายการและการเปิดเผยข้อมูลของสัญญาเช่า และกำหนดให้ผู้เช่ารับรู้สินทรัพย์และหนี้สินสำหรับสัญญาเช่าทุกรายการที่มีระยะเวลาในการเช่ามากกว่า 12 เดือน เว้นแต่สินทรัพย์อ้างอิงนั้นมีมูลค่าต่ำ

การบัญชีสำหรับผู้ให้เช่าไม่มีการเปลี่ยนแปลงอย่างมีสาระสำคัญจากมาตรฐานการบัญชี ฉบับที่ 17 ผู้ให้เช่ายังคงต้องจัดประเภทสัญญาเช่าเป็นสัญญาเช่าดำเนินงานหรือสัญญาเช่าเงินทุนโดยใช้หลักการเช่นเดียวกันกับมาตรฐานการบัญชีฉบับที่ 17

ปัจจุบันฝ่ายบริหารของบริษัทฯและบริษัทย่อยอยู่ระหว่างการประเมินผลกระทบที่อาจมีต่องบการเงินในปีที่เริ่มนำมาตรฐานฉบับนี้มาถือปฏิบัติ

1.5	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2561 ยกเว้นการเปลี่ยนแปลงนโยบายการบัญชีเรื่องการรับรู้รายได้เนื่องจากการนำมาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า มาถือปฏิบัติ

การรับรู้รายได้

ขายสินค้า

รายได้จากการขายสินค้ารับรู้เมื่อบริษัทฯและบริษัทย่อยได้โอนอำนาจควบคุมในสินค้าให้แก่ลูกค้าแล้ว กล่าวคือ เมื่อมีการส่งมอบสินค้า รายได้จากการขายแสดงตามมูลค่าที่ได้รับหรือคาดว่าจะได้รับสำหรับสินค้าที่ได้ส่งมอบหลังจากหักประมาณการสินค้ารับคืนและส่วนลด โดยไม่รวมภาษีมูลค่าเพิ่ม

2.	ผลสะสมจากการเปลี่ยนแปลงนโยบายการบัญชีเนื่องจากการนำมาตรฐานการรายงานทางการเงินใหม่มา ถือปฏิบัติ

ตามที่กล่าวในหมายเหตุประกอบงบการเงินข้อ 1.4 บริษัทฯและบริษัทย่อยได้นำมาตรฐานการรายงาน           ทางการเงิน ฉบับที่ 15 มาถือปฏิบัติในระหว่างงวดปัจจุบัน โดยกิจการได้เลือกปรับย้อนหลังงบการเงินของงวดก่อนที่แสดงเปรียบเทียบ โดยผลสะสมของการปรับย้อนหลังดังกล่าวไม่มีผลกระทบต่องบแสดงฐานะการเงินและงบแสดงการเปลี่ยนแปลงส่วนของผู้ถือหุ้น

จำนวนเงินของรายการปรับปรุงที่มีผลกระทบต่อรายการในงบกำไรขาดทุนสำหรับงวดสามเดือน                                            สิ้นสุดวันที่ 31 มีนาคม 2561 แสดงได้ดังนี้

รายการปรับปรุงข้างต้นมาจากค่าใช้จ่ายส่งเสริมการขาย ซึ่งบริษัทย่อยพิจารณาว่าค่าใช้จ่ายส่งเสริมการขายบางประเภทเป็นองค์ประกอบของราคาขาย โดยบริษัทย่อยจะต้องรับรู้ค่าใช้จ่ายส่งเสริมการขายดังกล่าวโดยนำไปลดจากยอดขาย จากเดิมที่รับรู้เป็นค่าใช้จ่ายในการขาย

3.	รายการธุรกิจกับกิจการที่เกี่ยวข้องกัน

ในระหว่างงวด บริษัทฯและบริษัทย่อยมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯและกิจการที่เกี่ยวข้องกัน ณ วันที่ 31 มีนาคม 2562 และ 31 ธันวาคม 2561 มีรายละเอียดดังนี้

(หน่วย: พันบาท)

ยอดคงค้างของเงินให้กู้ยืมระยะสั้นระหว่างบริษัทฯและกิจการที่เกี่ยวข้องกัน ณ วันที่ 31 มีนาคม 2562 และ 31 ธันวาคม 2561 และการเคลื่อนไหวของเงินให้กู้ยืมดังกล่าวมีรายละเอียดดังนี้

เงินให้กู้ยืมระยะสั้นแก่กิจการที่เกี่ยวข้องกัน

ณ วันที่ 31 มีนาคม 2562 เงินให้กู้ยืมระยะสั้นแก่กิจการที่เกี่ยวข้องกันเป็นเงินให้กู้ยืมในรูปตั๋วสัญญาใช้เงินโดยคิดดอกเบี้ยในอัตราร้อยละ 2.8 ต่อปี (31 ธันวาคม 2561: 2.8 ต่อปี)

ค่าตอบแทนกรรมการและผู้บริหาร

ในระหว่างงวดสามเดือนสิ้นสุดวันที่ 31 มีนาคม 2562 และ 2561 บริษัทฯและบริษัทย่อยมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

(หน่วย: ล้านบาท)

ภาระค้ำประกัน

ณ วันที่ 31 มีนาคม 2562 บริษัทฯมีภาระค้ำประกันวงเงินสินเชื่อให้กับบริษัทย่อยสองแห่งตามที่กล่าวไว้ในหมายเหตุประกอบงบการเงินข้อ 23.5.1 และมีภาระค้ำประกันเงินกู้ยืมระยะยาวให้กับบริษัทย่อยแห่งหนึ่ง ตามที่กล่าวไว้ในหมายเหตุประกอบงบการเงินข้อ 23.5.2

## 4.	เงินสดและรายการเทียบเท่าเงินสด

(หน่วย: พันบาท)

ณ วันที่ 31 มีนาคม 2562 เงินฝากออมทรัพย์มีอัตราดอกเบี้ยระหว่างร้อยละ 0.05 ถึง 0.63 ต่อปี (31 ธันวาคม 2561: ร้อยละ 0.01 ถึง 0.63 ต่อปี)

## 5.	ลูกหนี้การค้าและลูกหนี้อื่น

(หน่วย: พันบาท)

(หน่วย: พันบาท)

6.	การปรับลดสินค้าคงเหลือเป็นมูลค่าสุทธิที่จะได้รับ

รายการเปลี่ยนแปลงของบัญชีการปรับลดสินค้าคงเหลือเป็นมูลค่าสุทธิที่จะได้รับสำหรับงวดสามเดือนสิ้นสุดวันที่ 31 มีนาคม 2562 สรุปได้ดังนี้

(หน่วย: พันบาท)

7.	สินทรัพย์หมุนเวียนอื่น

(หน่วย: พันบาท)

8.	เงินลงทุนในบริษัทย่อย

เงินลงทุนในบริษัทย่อยตามที่แสดงในงบการเงินเฉพาะกิจการ มีรายละเอียดดังต่อไปนี้

8.1     เมื่อวันที่ 7 มกราคม 2562 ที่ประชุมคณะกรรมการของบริษัท คาราบาวโฮลดิ้งส์ (ฮ่องกง) จำกัด (CHHK) (บริษัทย่อยแห่งหนึ่ง) มีมติให้เพิ่มทุนจดทะเบียนจาก 60.5 ล้านเหรียญสหรัฐอเมริกา เป็น 78.4 ล้านเหรียญสหรัฐอเมริกา (เพิ่มขึ้น 17.9 ล้านเหรียญสหรัฐอเมริกา) ซึ่งบริษัทฯได้จ่ายชำระค่าหุ้นเพิ่มทุนเรียบร้อยแล้ว บริษัทย่อยดังกล่าวได้จดทะเบียนการเพิ่มทุนแล้วเมื่อวันที่ 7 มกราคม 2562

8.2	เมื่อวันที่ 8 มกราคม 2562 ที่ประชุมคณะกรรมการของบริษัท อินเตอร์คาราบาว ลิมิเต็ด (ICUK) (บริษัทย่อยแห่งหนึ่ง) มีมติให้เพิ่มทุนจดทะเบียนจาก 54.6 ล้านปอนด์สเตอร์ลิงเป็น 74.6 ล้านปอนด์สเตอร์ลิง (เพิ่มขึ้น 20.0 ล้านปอนด์ สเตอร์ลิงหรือประมาณ 22.3 ล้านยูโร) โดยบริษัทย่อยดังกล่าวได้จดทะเบียนการเพิ่มทุนแล้วเมื่อวันที่ 8 มกราคม 2562

เมื่อวันที่ 8 มกราคม 2562 CVHLUX ได้เข้าซื้อหุ้นสามัญเพิ่มทุนทั้งหมดของ ICUK จำนวน 20.0 ล้านปอนด์ สเตอร์ลิงหรือประมาณ 22.3 ล้านยูโร โดย CVHLUX ได้จ่ายชำระค่าหุ้นเพิ่มทุนดังกล่าวบางส่วนแล้วจำนวน 13.9 ล้านปอนด์สเตอร์ลิง

9.	อสังหาริมทรัพย์เพื่อการลงทุน

รายการเปลี่ยนแปลงของบัญชีอสังหาริมทรัพย์เพื่อการลงทุนสำหรับงวดสามเดือนสิ้นสุดวันที่ 31 มีนาคม  2562 สรุปได้ดังนี้

(หน่วย: พันบาท)

10.	ที่ดิน อาคาร และอุปกรณ์

รายการเปลี่ยนแปลงของบัญชีที่ดิน อาคาร และอุปกรณ์สำหรับงวดสามเดือนสิ้นสุดวันที่ 31 มีนาคม 2562 สรุปได้ดังนี้

(หน่วย: พันบาท)

11.	ค่าความนิยม

รายการเปลี่ยนแปลงของบัญชีค่าความนิยมสำหรับงวดสามเดือนสิ้นสุดวันที่ 31 มีนาคม 2562 สรุปได้ดังนี้

(หน่วย: พันบาท)

12.	สินทรัพย์ไม่มีตัวตน

รายการเปลี่ยนแปลงของบัญชีสินทรัพย์ไม่มีตัวตนสำหรับงวดสามเดือนสิ้นสุดวันที่ 31 มีนาคม 2562 สรุปได้ดังนี้

(หน่วย: พันบาท)

13.	เงินกู้ยืมระยะสั้นจากสถาบันการเงิน

เงินกู้ยืมระยะสั้นจากสถาบันการเงินคิดดอกเบี้ยในอัตราคงที่อ้างอิงจากอัตราดอกเบี้ยเงินกู้ยืมของธนาคารพาณิชย์ เงินกู้ยืมระยะสั้นดังกล่าวไม่มีภาระค้ำประกันและไม่มีเงื่อนไขทางการเงินที่ต้องปฏิบัติตาม

14.	เจ้าหนี้การค้าและเจ้าหนี้อื่น

15.	เงินกู้ยืมระยะยาวจากสถาบันการเงิน

ในระหว่างงวดสามเดือนสิ้นสุดวันที่ 31 มีนาคม 2562 เงินกู้ยืมระยะยาวจากสถาบันการเงินมีการเคลื่อนไหวดังนี้

เมื่อวันที่ 2 มิถุนายน 2560 บริษัทย่อยแห่งหนึ่งได้เข้าทำสัญญาเงินกู้ยืมระยะยาวกับสถาบันการเงินแห่งหนึ่งในวงเงิน 1,500 ล้านบาท ซึ่งมีกำหนดระยะเวลาเบิกใช้จนถึงวันทำการสุดท้ายของเดือนมีนาคม 2561         โดยคิดดอกเบี้ยในอัตราอ้างอิง MLR ลบอัตราคงที่ต่อปี เงินกู้นี้มีกำหนดระยะเวลาผ่อนชำระเริ่มตั้งแต่เดือนมิถุนายน 2562 โดยมีกำหนดชำระคืนทั้งสิ้น 12 งวด ทุก ๆ 3 เดือน เงินกู้ยืมระยะยาวดังกล่าวค้ำประกันโดยบริษัทฯ (ตามที่กล่าวไว้ในหมายเหตุ 23.5.2) ภายใต้เงื่อนไขของสัญญาเงินกู้ยืมดังกล่าว บริษัทย่อยจะต้องปฏิบัติตามเงื่อนไขและข้อจำกัดต่างๆที่กำหนดในสัญญาดังกล่าว เช่น ดำรงอัตราส่วนหนี้สินต่อส่วนของ           ผู้ถือหุ้นของงบการเงินรวมของกลุ่มบริษัทฯให้เป็นไปตามอัตราที่กำหนดในสัญญา ณ วันที่ 31 มีนาคม 2562 บริษัทย่อยดังกล่าวมีเงินกู้ยืมระยะยาวคงเหลือจำนวน 280 ล้านบาท (31 ธันวาคม 2561: 280 ล้านบาท)

เมื่อวันที่ 12 กรกฎาคม 2560 บริษัทย่อยอีกแห่งหนึ่งได้เข้าทำสัญญาเงินกู้ยืมระยะยาวกับสถาบันการเงินแห่งหนึ่งในวงเงิน 1,455 ล้านบาท ซึ่งมีกำหนดระยะเวลาเบิกใช้จนถึงวันที่ 28 ธันวาคม 2561 โดยคิดดอกเบี้ยในอัตราคงที่ใน 2 ปีแรก และอัตราอ้างอิง MLR ลบอัตราคงที่ต่อปีในปีต่อ ๆ ไป เงินกู้นี้มีกำหนดระยะเวลาผ่อนชำระ เริ่มตั้งแต่เดือนสิงหาคม 2562 โดยมีกำหนดชำระคืนทุก ๆ 1 เดือน เป็นระยะเวลาทั้งสิ้น 5 ปี                 เงินกู้ยืมระยะยาวดังกล่าวไม่มีหลักทรัพย์ค้ำประกัน ภายใต้เงื่อนไขของสัญญาเงินกู้ยืมดังกล่าว บริษัทย่อยจะต้องปฏิบัติตามเงื่อนไขและข้อจำกัดต่างๆที่กำหนดในสัญญาดังกล่าว เช่น ดำรงอัตราส่วนหนี้สินต่อ               ส่วนของผู้ถือหุ้นของบริษัทย่อยดังกล่าวให้เป็นไปตามอัตราที่กำหนดในสัญญา ต่อมาเมื่อวันที่ 21 มกราคม 2562 บริษัทย่อยดังกล่าวได้ทำข้อตกลงแก้ไขเพิ่มเติมกับสถาบันการเงินดังกล่าวเพื่อขยายระยะเวลาการเบิกใช้เงินกู้จากเดิมสิ้นสุดวันที่ 28 ธันวาคม 2561 เป็น 31 มกราคม 2562 ณ วันที่ 31 มีนาคม 2562 บริษัทย่อยดังกล่าวมีเงินกู้ยืมระยะยาวคงเหลือจำนวน 1,455 ล้านบาท (31 ธันวาคม 2561: 1,400 ล้านบาท)

16.	หุ้นกู้

(หน่วย: พันบาท)

ในระหว่างงวดสามเดือนสิ้นสุดวันที่ 31 มีนาคม 2562 หุ้นกู้มีการเคลื่อนไหวดังนี้

หุ้นกู้เหล่านี้เป็นหุ้นกู้ชนิดระบุชื่อ ประเภทไม่ด้อยสิทธิและไม่มีหลักประกัน

หุ้นกู้เหล่านี้มีข้อกำหนดให้บริษัทฯต้องดำรงอัตราส่วนทางการเงิน เช่น ดำรงอัตราส่วนหนี้สินต่อส่วนของผู้ถือหุ้นของงบการเงินรวมของกลุ่มบริษัทให้เป็นไปตามอัตราที่กำหนด

17.	สำรองผลประโยชน์ระยะยาวของพนักงาน

ในระหว่างงวดสามเดือนสิ้นสุดวันที่ 31 มีนาคม 2562 สำรองผลประโยชน์ระยะยาวของพนักงาน ซึ่งเป็นเงินชดเชยพนักงานเมื่อออกจากงานมีการเคลื่อนไหวดังนี้

(หน่วย: พันบาท)

เมื่อวันที่ 5 เมษายน 2562 พระราชบัญญัติคุ้มครองแรงงาน (ฉบับที่ 7) พ.ศ. 2562 ได้ประกาศลงในราชกิจจานุเบกษา ซึ่งได้กำหนดอัตราค่าชดเชยเพิ่มเติมกรณีนายจ้างเลิกจ้าง สำหรับลูกจ้างซึ่งทำงานติดต่อกันครบ 20 ปีขึ้นไปให้มีสิทธิได้รับค่าชดเชยไม่น้อยกว่าค่าจ้างอัตราสุดท้าย 400 วัน กฎหมายดังกล่าวจะมีผลบังคับใช้ตั้งแต่วันที่ 5 พฤษภาคม 2562 เป็นต้นไป การเปลี่ยนแปลงดังกล่าวถือเป็นการแก้ไขโครงการสำหรับโครงการผลประโยชน์หลังออกจากงาน และมีผลกระทบให้บริษัทฯและบริษัทย่อยมีหนี้สินสำรองผลประโยชน์ระยะยาวของพนักงานเพิ่มขึ้น 8.6 ล้านบาท (เฉพาะของบริษัทฯ: 0.2 ล้านบาท) โดยบริษัทฯและบริษัทย่อยบันทึกผลกระทบจากการเปลี่ยนแปลงดังกล่าวโดยรับรู้ต้นทุนบริการในอดีตเป็นค่าใช้จ่ายในทันทีในส่วนของงบกำไรขาดทุนของงวดปัจจุบัน

18.	รายได้จากสัญญาที่ทำกับลูกค้า

19.	รายได้อื่น

(หน่วย: พันบาท)

20.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนสิ้นสุดวันที่ 31 มีนาคม 2562 และ 2561 สรุปได้ดังนี้

(หน่วย: พันบาท)

21.	กำไรต่อหุ้น

กำไรต่อหุ้นขั้นพื้นฐานคำนวณโดยหารกำไรสำหรับงวดที่เป็นส่วนของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

(หน่วย: พันบาท)

22.	ข้อมูลทางการเงินจำแนกตามส่วนงาน

บริษัทฯและบริษัทย่อยจัดโครงสร้างองค์กรเป็นหน่วยธุรกิจตามประเภทของผลิตภัณฑ์และบริการ                               ในระหว่างงวดปัจจุบัน บริษัทฯและบริษัทย่อยไม่มีการเปลี่ยนแปลงโครงสร้างของส่วนงานดำเนินงานที่รายงาน

ข้อมูลรายได้และกำไรของส่วนงานของบริษัทฯและบริษัทย่อยสำหรับงวดสามเดือนสิ้นสุดวันที่ 31 มีนาคม 2562 และ 2561 มีดังต่อไปนี้

(หน่วย: ล้านบาท)

ข้อมูลเกี่ยวกับเขตภูมิศาสตร์

รายได้จากลูกค้าภายนอกกำหนดขึ้นตามสถานที่ตั้งของลูกค้า

(หน่วย: ล้านบาท)

ในระหว่างงวดสามเดือนสิ้นสุดวันที่ 31 มีนาคม 2562 บริษัทฯและบริษัทย่อยมีรายได้จากการขายสินค้าในประเทศคิดเป็นร้อยละ 51 และรายได้จากการขายสินค้าต่างประเทศคิดเป็นร้อยละ 49 (2561: รายได้จากการขายสินค้าในประเทศคิดเป็นร้อยละ 54 และรายได้จากการขายสินค้าต่างประเทศคิดเป็นร้อยละ 46)

ข้อมูลเกี่ยวกับลูกค้ารายใหญ่

ในระหว่างงวดสามเดือนสิ้นสุดวันที่ 31 มีนาคม 2562 บริษัทฯและบริษัทย่อยมีรายได้จากลูกค้ารายใหญ่จำนวน 2 ราย ที่มีมูลค่ามากกว่าร้อยละ 10 ของรายได้รวมของกิจการ (2561: จำนวน 1 ราย)

23.	ภาระผูกพันและหนี้สินที่อาจเกิดขึ้น

23.1	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2562 บริษัทย่อยมีภาระผูกพันเกี่ยวกับรายจ่ายฝ่ายทุนที่เกี่ยวข้องกับการก่อสร้างอาคารโรงงานและซื้อเครื่องจักร ดังนี้

23.2	ภาระผูกพันเกี่ยวกับสัญญาเช่าดำเนินงานและสัญญาบริการ

บริษัทฯและบริษัทย่อยได้เข้าทำสัญญาเช่าดำเนินงานที่เกี่ยวข้องกับการเช่าพื้นที่สำนักงาน รถยนต์และอุปกรณ์ และสัญญาบริการอื่นๆอายุของสัญญามีระยะเวลาประมาณ 1 ปี ถึง 5 ปี

ณ วันที่ 31 มีนาคม 2562 บริษัทฯและบริษัทย่อย มีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานที่บอกเลิกไม่ได้และสัญญาบริการ ดังนี้

23.3	สัญญาสำคัญกับกิจการที่เกี่ยวข้องกัน

23.3.1	เมื่อวันที่ 17 กรกฎาคม 2555 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท ตะวันแดง ดีซีเอ็ม จำกัด (บริษัทย่อยอีกแห่งหนึ่ง) ได้ทำสัญญาการแต่งตั้งผู้จัดจำหน่ายหรือผู้ซื้อ โดยตกลงให้ บริษัท ตะวันแดง ดีซีเอ็ม จำกัด เป็น ผู้จำหน่ายสินค้าของบริษัท คาราบาวตะวันแดง จำกัด แต่เพียงผู้เดียว สัญญานี้มีระยะเวลา 10 ปี สิ้นสุดวันที่ 14 ตุลาคม 2565 และสามารถต่ออายุสัญญาต่อไปได้ทุกๆ 5 ปี ภายใต้สัญญาฉบับนี้บริษัท คาราบาวตะวันแดง จำกัด จะจ่ายค่าตอบแทนแก่บริษัท ตะวันแดง ดีซีเอ็ม จำกัด ตามข้อกำหนดและเงื่อนไขที่ระบุในสัญญาและรับผิดชอบค่าใช้จ่ายในการโฆษณาและการส่งเสริมการขายแก่ผู้บริโภค

23.3.2	บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท เอเชียแปซิฟิกกลาส จำกัด (บริษัทย่อยอีกแห่งหนึ่ง) ได้ตกลงทำสัญญาซื้อขายขวดแก้วสีชา ขนาด 150 มิลลิลิตร และขวดแก้วสีใสขนาด 250 มิลลิลิตร ตามจำนวนและรูปแบบที่ระบุไว้ในสัญญา ทั้งนี้สัญญามีผลบังคับใช้ตั้งแต่วันที่ทำสัญญาไปจนกว่าจะมีการบอกเลิกสัญญาโดยฝ่ายใดฝ่ายหนึ่ง

23.3.3	เมื่อวันที่ 20 พฤศจิกายน 2556 บริษัท คาราบาวตะวันแดง จำกัด (บริษัทย่อยแห่งหนึ่ง) ได้ทำสัญญาจ้างบริษัทที่เกี่ยวข้องกันแห่งหนึ่งเพื่อประชาสัมพันธ์สินค้าและภาพลักษณ์ของสินค้าโดยบริษัทฯย่อยดังกล่าวตกลงจ่ายค่าประชาสัมพันธ์ในอัตราปีละ 10 ล้านบาท สัญญานี้มีระยะเวลา 3 ปี มีผลบังคับใช้ตั้งแต่วันที่ 1 มกราคม 2557 ถึงวันที่ 31 ธันวาคม 2559

เมื่อวันที่ 1 กรกฏาคม 2557 บริษัทย่อยดังกล่าวได้ทำสัญญาแก้ไขเพิ่มเติมเกี่ยวกับการเปลี่ยนแปลงระยะเวลาสัญญาจาก 3 ปี เป็น 5 ปี โดยจ่ายค่าประชาสัมพันธ์ในอัตราเดิม นอกจากนี้บริษัทย่อยดังกล่าวตกลงที่จะต่ออายุสัญญาฉบับนี้ออกไปอีก 5 ปีโดยอัตโนมัติภายหลังสิ้นสุดสัญญาในวันที่ 31 ธันวาคม 2561 และตกลงจ่ายค่าประชาสัมพันธ์ในอัตราปีละ 12 ล้านบาท ทั้งนี้สัญญาฉบับนี้มีผลบังคับใช้ตั้งแต่วันที่ 1 กรกฎาคม 2557 เป็นต้นไป

23.3.4	เมื่อวันที่ 25 มกราคม 2561 บริษัทฯได้ทำสัญญาในการให้ความช่วยเหลือด้านบริการและการจัดการกับบริษัทย่อยแห่งหนึ่ง สัญญามีผลบังคับใช้ตั้งแต่วันที่ 1 พฤศจิกายน 2560 ไปจนกว่าจะมีการบอกเลิกสัญญาโดยฝ่ายใดฝ่ายหนึ่ง ภายใต้ข้อตกลงดังกล่าวบริษัทฯได้รับค่าตอบแทน 1.2         ล้านบาทต่อเดือน

เมื่อวันที่ 20 มีนาคม 2562 บริษัทฯได้ตกลงทำสัญญาในการให้ความช่วยเหลือด้านการบริการและการจัดการกับบริษัทย่อยอีกสามแห่ง สัญญามีระยะเวลา 3 ปี มีผลบังคับใช้ตั้งแต่วันที่ 1 มกราคม 2562 ถึงวันที่ 31 ธันวาคม 2564 ภายใต้ข้อตกลงดังกล่าว บริษัทฯได้รับค่าตอบแทนเป็นรายเดือนรวมทั้งสิ้นเดือนละ 22.2 ล้านบาทต่อเดือน

23.3.5	บริษัท คาราบาวตะวันแดง จำกัด (บริษัทย่อยแห่งหนึ่ง) ได้ทำสัญญาให้เช่าพื้นที่และบริการกับบริษัทฯ บริษัทย่อยอีกสองแห่งและบริษัทที่เกี่ยวข้องกันอีกสองแห่ง สัญญามีระยะเวลา 3 ปี ภายใต้ข้อตกลงดังกล่าว บริษัท คาราบาวตะวันแดง จำกัด ได้รับค่าเช่าพื้นที่และค่าบริการเป็นรายเดือนรวมทั้งสิ้น 1.7 ล้านบาทต่อเดือน

23.3.6	เมื่อวันที่ 1 กุมภาพันธ์ 2559 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท ตะวันแดง ดีซีเอ็ม จำกัด (บริษัทย่อยอีกแห่งหนึ่ง) ได้ทำสัญญาลิขสิทธิ์ เพื่อใช้เครื่องหมายการค้าของบริษัท คาราบาวตะวันแดง จำกัด สำหรับสินค้าบางประเภท สัญญามีระยะเวลา 2 ปี มีผลบังคับใช้ตั้งแต่ วันที่ 1 กุมภาพันธ์ 2559 ถึงวันที่ 31 มกราคม 2561 หรือจนกว่าจะมีการบอกเลิกสัญญาโดยฝ่ายใดฝ่ายหนึ่ง ภายใต้สัญญาดังกล่าว บริษัท ตะวันแดง ดีซีเอ็ม จำกัด จะต้องจ่ายเงินค่าธรรมเนียมการใช้เครื่องหมายการค้าตามที่ระบุไว้ในสัญญา ทั้งนี้บริษัท คาราบาวตะวันแดง จำกัด จะรับผิดชอบค่าใช้จ่ายในการตลาดของสินค้าภายใต้เครื่องหมายการค้าดังกล่าว

23.3.7	บริษัท ตะวันแดง ดีซีเอ็ม จำกัด (บริษัทย่อยแห่งหนึ่ง) ได้ทำสัญญาแต่งตั้งผู้จัดจำหน่ายหรือผู้ซื้อกับบริษัทที่เกี่ยวข้องกันจำนวนสามแห่ง โดยตกลงให้บริษัท ตะวันแดง ดีซีเอ็ม จำกัด เป็นผู้จำหน่ายสินค้าของบริษัทที่เกี่ยวข้องกันดังกล่าว สัญญานี้มีระยะเวลา 1 ปี และสามารถต่ออายุสัญญาต่อไปได้ทุกๆปี ภายใต้สัญญาฉบับนี้ บริษัทที่เกี่ยวข้องกันดังกล่าว จะจ่ายค่าตอบแทนแก่บริษัท ตะวันแดง    ดีซีเอ็ม จำกัด ตามข้อกำหนดและเงื่อนไขที่ระบุในสัญญาและรับผิดชอบค่าใช้จ่ายในการโฆษณาและการส่งเสริมการขายแก่ผู้บริโภค

23.3.8	เมื่อวันที่ 20 ตุลาคม 2559 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท          คาราบาวเวนเจอร์โฮลดิ้งส์ (ลักเซมเบิร์ก) จำกัด (บริษัทย่อยอีกแห่งหนึ่ง) ได้ทำสัญญาการแต่งตั้ง         ผู้จัดจำหน่ายโดยตกลงให้บริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด เป็นผู้จำหน่ายสินค้าของบริษัท คาราบาวตะวันแดง จำกัด แต่เพียงผู้เดียวในประเทศต่างๆตามที่ระบุไว้ในสัญญา สัญญานี้มีระยะเวลา 9 ปี สิ้นสุดวันที่ 19 ตุลาคม 2568

23.3.9	เมื่อวันที่ 1 กรกฎาคม 2560 บริษัท เอเชีย แคน แมนูแฟคเจอริ่ง จำกัด (บริษัทย่อยแห่งหนึ่ง) ได้เข้าทำสัญญาเพื่อรับสิทธิ์ในความรู้และทักษะในการผลิตสินค้ากับบริษัทที่ไม่เกี่ยวข้องกันในต่างประเทศแห่งหนึ่ง สัญญาดังกล่าวมีผลบังคับใช้ตั้งแต่วันที่ทำสัญญาไปจนกว่าจะมีการบอกเลิกสัญญาโดยฝ่ายใดฝ่ายหนึ่ง ภายใต้ข้อตกลงดังกล่าว บริษัทย่อยดังกล่าวได้ชำระค่าสิทธิ์ดังกล่าวแล้วเป็นจำนวน 50 ล้านบาท นอกจากนี้ บริษัทย่อยดังกล่าวจะต้องจ่ายค่าธรรมเนียมการใช้สิทธิ์เป็นรายไตรมาสในอัตราที่ระบุในสัญญา

23.3.10	เมื่อวันที่ 1 กันยายน 2560 บริษัท เอเชียแปซิฟิกกลาส จำกัด (บริษัทย่อยแห่งหนึ่ง) ได้ทำสัญญาให้เช่าที่ดินกับบริษัท เอเชีย แคน แมนูแฟคเจอริ่ง จำกัด (บริษัทย่อยอีกแห่งหนึ่ง) สัญญานี้มีระยะเวลา 30 ปี สิ้นสุดวันที่ 31 สิงหาคม 2590 และสามารถต่ออายุสัญญาได้ ภายใต้สัญญาฉบับนี้ บริษัท เอเชียแปซิฟิกกลาส จำกัด ได้รับค่าเช่าล่วงหน้าดังกล่าวแล้วเป็นจำนวน 50 ล้านบาท

23.3.11	บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท ตะวันแดง ดีซีเอ็ม จำกัด (บริษัทย่อยอีกแห่งหนึ่ง) ได้ทำสัญญาเช่ารถยนต์กับบริษัทที่เกี่ยวข้องกันแห่งหนึ่งเพื่อขนส่งสินค้า สัญญามีระยะเวลา 5 ปี ภายใต้ข้อตกลงดังกล่าวบริษัทย่อยตกลงจ่ายค่าเช่าเป็นรายเดือนรวมทั้งสิ้นเดือนละ 1.5 ล้านบาทต่อเดือน

23.4	สัญญาร่วมสนับสนุนการประชาสัมพันธ์

23.4.1	เมื่อวันที่ 16 กรกฎาคม 2558 และวันที่ 1 เมษายน 2559 บริษัท คาราบาวตะวันแดง จำกัด (บริษัทย่อยแห่งหนึ่ง) ได้ทำสัญญาร่วมสนับสนุนทางการเงินแก่สโมสรฟุตบอลในประเทศสองแห่ง ภายใต้สัญญาดังกล่าวบริษัทย่อยได้รับสิทธิประโยชน์และการโฆษณาประชาสัมพันธ์ตามเงื่อนไขที่ระบุไว้ในสัญญา สัญญามีผลบังคับใช้ตั้งแต่วันที่ทำสัญญาจนถึงวันที่ 31 ธันวาคม 2562 และวันที่              31 ธันวาคม 2563 ตามลำดับ โดยบริษัทย่อยมีภาระผูกพันที่จะต้องจ่ายค่าสนับสนุนทางการเงินดังกล่าวรวมทั้งสิ้นปีละ 6 ล้านบาท

23.4.2	เมื่อวันที่ 18 พฤศจิกายน 2558 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัทที่ ไม่เกี่ยวข้องกันในต่างประเทศแห่งหนึ่งได้ทำสัญญาร่วมสนับสนุนการประชาสัมพันธ์กับสโมสรฟุตบอลแห่งหนึ่งที่จัดตั้งขึ้นตามกฎหมายของสหราชอาณาจักร ภายใต้สัญญาดังกล่าวบริษัทย่อยได้รับสิทธิในการเผยแพร่ประชาสัมพันธ์ชื่อและเครื่องหมายการค้าของบริษัทย่อยในการแข่งขันฟุตบอล สัญญามีระยะเวลา 3 ปี มีผลบังคับใช้ตั้งแต่วันที่ 1 พฤษภาคม 2559 ถึงวันที่ 30 มิถุนายน 2562

เมื่อวันที่ 10 มกราคม 2560 บริษัทที่ไม่เกี่ยวข้องกันดังกล่าวได้ทำสัญญาเพื่อโอนสิทธิและภาระผูกพันที่เกี่ยวกับสัญญาร่วมสนับสนุนการประชาสัมพันธ์ให้กับบริษัท อินเตอร์คาราบาว ลิมิเต็ด (บริษัทย่อยอีกแห่งหนึ่ง) และบริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด (บริษัทย่อยอีกแห่งหนึ่ง) สัญญาดังกล่าวมีผลบังคับใช้ตั้งแต่วันที่ 21 ตุลาคม 2559

เมื่อวันที่ 27 เมษายน 2560 บริษัทย่อยทั้ง 3 แห่งดังกล่าวได้ทำสัญญาแก้ไขเพิ่มเติมเกี่ยวกับสิทธิและค่าสนับสนุนในการเผยแพร่ประชาสัมพันธ์ โดยได้รับเงื่อนไขพิเศษเพิ่มระยะเวลาของสัญญาจาก    3 ปี เป็น 5 ปี สิ้นสุดวันที่ 30 มิถุนายน 2564 และมีค่าสนับสนุนเพิ่มเติมทั้งหมดจำนวน 3 ล้านปอนด์สเตอร์ลิง อย่างไรก็ตามสิทธิในการเผยแพร่ประชาสัมพันธ์ในปีที่ 4 - 5 จะลดลงจากการเป็นคู่ค้าหลัก (Principal Partner) มาเป็นผู้สนับสนุนหลัก (Global Sponsorship)

ณ วันที่ 31 มีนาคม 2562 บริษัท คาราบาวตะวันแดง จำกัด และบริษัทย่อยในต่างประเทศอีก 2 แห่ง มีภาระผูกพันที่จะต้องจ่ายค่าสนับสนุนให้แก่สโมสรฟุตบอลดังกล่าวเป็นจำนวน 2.2 ล้านปอนด์สเตอร์ลิง และ 3.8 ล้านปอนด์สเตอร์ลิง ตามลำดับ

23.4.3	เมื่อวันที่ 16 มิถุนายน 2559 บริษัท อินเตอร์คาราบาว ลิมิเต็ด (บริษัทย่อยแห่งหนึ่ง) ได้ทำสัญญาร่วมสนับสนุนการประชาสัมพันธ์กับสโมสรฟุตบอลแห่งหนึ่งที่จัดตั้งขึ้นตามกฎหมายของประเทศอังกฤษ ภายใต้สัญญาดังกล่าวบริษัทย่อยได้รับสิทธิในการเผยแพร่ประชาสัมพันธ์ชื่อและเครื่องหมายการค้าของบริษัทย่อยในการแข่งขันฟุตบอล สัญญามีระยะเวลา 3 ปี มีผลบังคับใช้ตั้งแต่วันที่ 1 มิถุนายน2559 ถึงวันที่ 31 พฤษภาคม 2562 โดยบริษัทย่อยมีภาระผูกพันที่จะต้องจ่ายค่าสนับสนุนให้แก่สโมสรฟุตบอลดังกล่าวตามข้อกำหนดและเงื่อนไขที่ระบุในสัญญา

23.4.4	เมื่อวันที่ 1 พฤศจิกายน 2559 บริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด (บริษัทย่อยแห่งหนึ่ง) ได้ทำสัญญาเป็นผู้ให้การสนับสนุนการแข่งขันฟุตบอลชิงถ้วยรางวัลของบริษัท ฟุตบอลลีก จำกัด ซึ่งเป็นบริษัทที่ตั้งอยู่ในประเทศอังกฤษ ภายใต้สัญญาดังกล่าวบริษัทย่อยได้รับสิทธิในการใช้ชื่อและเครื่องหมายการค้าของบริษัท คาราบาวตะวันแดง จำกัด (บริษัทย่อยอีกแห่งหนึ่ง) เพื่อเป็นชื่อในการแข่งขันฟุตบอลรายการดังกล่าวอย่างเป็นทางการ รวมถึงการเผยแพร่ประชาสัมพันธ์ชื่อและเครื่องหมายการค้าดังกล่าว เป็นระยะเวลา 3 ฤดูกาล (ตั้งแต่ฤดูกาล 2017/2018  - ฤดูกาล 2019/2020) โดยบริษัทย่อยมีภาระผูกพันที่จะต้องจ่ายค่าตอบแทนให้แก่บริษัทดังกล่าวตามเงื่อนไขและข้อตกลงที่ระบุในสัญญา สัญญาดังกล่าวมีระยะเวลา 3 ปี มีผลบังคับใช้ตั้งแต่วันที่ 1 มิถุนายน 2560 ถึงวันที่ 31 พฤษภาคม 2563

เมื่อวันที่ 30 มีนาคม 2561 บริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด ได้ทำสัญญาแก้ไขเพิ่มเติมเพื่อโอนสิทธิและภาระผูกพันที่เกี่ยวกับสนับสนุนการแข่งขันฟุตบอลชิงถ้วยรางวัลของบริษัท ฟุตบอลลีก ลิมิเต็ด ให้กับบริษัท อินเตอร์คาราบาว ลิมิเต็ด (บริษัทย่อยอีกแห่งหนึ่ง) และบริษัท คาราบาวตะวันแดง จำกัด (บริษัทย่อยอีกแห่งหนึ่ง) สัญญาดังกล่าวมีผลบังคับใช้ตั้งแต่วันที่ 30 มีนาคม 2561

23.5	การค้ำประกัน

23.5.1	ณ วันที่ 31 มีนาคม 2562 บริษัทฯค้ำประกันวงเงินสินเชื่อในรูปแบบของเลตเตอร์ออฟเครดิตและสัญญาซื้อขายเงินตราต่างประเทศล่วงหน้าให้แก่บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท เอเชียแปซิฟิกกลาส จำกัด (บริษัทย่อยอีกแห่งหนึ่ง) ในวงเงินร่วมกันเป็นจำนวน 1,100 ล้านบาท

23.5.2	ณ วันที่ 31 มีนาคม 2562 บริษัทฯค้ำประกันเงินกู้ยืมระยะยาวให้แก่บริษัท คาราบาวตะวันแดง จำกัด (บริษัทย่อยแห่งหนึ่ง) ในวงเงิน 1,500 ล้านบาท

23.5.3	ณ วันที่ 31 มีนาคม 2562 บริษัทย่อยมีหนังสือค้ำประกันซึ่งออกโดยธนาคารในนามบริษัทย่อยเหลืออยู่เป็นจำนวน 42.2 ล้านบาท ซึ่งเกี่ยวเนื่องกับการค้ำประกันการใช้ไฟฟ้าและก๊าซธรรมชาติ และการยื่นภาษีสรรพสามิต

24.	เครื่องมือทางการเงิน

ความเสี่ยงจากอัตราแลกเปลี่ยน

บริษัทฯและบริษัทย่อยมีความเสี่ยงจากอัตราแลกเปลี่ยนที่สำคัญอันเกี่ยวเนื่องจากการซื้อหรือขายสินค้าและบริการเป็นเงินตราต่างประเทศ

ณ วันที่ 31 มีนาคม 2562 บริษัทฯและบริษัทย่อยมีสินทรัพย์และหนี้สินทางการเงินที่เป็นสกุลเงินตราต่างประเทศดังนี้

25.	เหตุการณ์ภายหลังรอบระยะเวลารายงาน

เมื่อวันที่ 23 เมษายน 2562 ที่ประชุมสามัญประจำปีผู้ถือหุ้นของบริษัทฯมีมติอนุมัติการจ่ายเงินปันผลจากผลการดำเนินงานของปี 2561 ให้แก่ผู้ถือหุ้นในอัตราหุ้นละ 0.6 บาท รวมเป็นจำนวนเงินทั้งสิ้น 600 ล้านบาท ซึ่งเป็นการจ่ายเพิ่มจากเงินปันผลระหว่างกาลที่ได้จ่ายไปแล้วจำนวน 200 ล้านบาท โดยบริษัทฯจะจ่ายเงินปันผลให้แก่ผู้ถือหุ้นภายในวันที่ 10 พฤษภาคม 2562 เงินปันผลดังกล่าวจะบันทึกในไตรมาสที่สองของปี 2562

26.	การอนุมัติงบการเงิน

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯ เมื่อวันที่ 10 พฤษภาคม 2562

| มาตรฐานการบัญชี ฉบับที่ 11 (ปรับปรุง 2560) | เรื่อง สัญญาก่อสร้าง |

| มาตรฐานการบัญชี ฉบับที่ 18 (ปรับปรุง 2560) | เรื่อง รายได้ |

| การตีความมาตรฐานการบัญชี ฉบับที่ 31 (ปรับปรุง 2560) | เรื่อง รายได้ - รายการแลกเปลี่ยนเกี่ยวกับบริการโฆษณา |

| การตีความมาตรฐานการรายงานทางการเงิน ฉบับที่ 13        (ปรับปรุง 2560) | เรื่อง โปรแกรมสิทธิพิเศษแก่ลูกค้า |

| การตีความมาตรฐานการรายงานทางการเงิน ฉบับที่ 15  (ปรับปรุง 2560) | เรื่อง สัญญาสำหรับการก่อสร้างอสังหาริมทรัพย์ |

| การตีความมาตรฐานการรายงานทางการเงิน ฉบับที่ 18   (ปรับปรุง 2560) | เรื่อง การโอนสินทรัพย์จากลูกค้า |



| มาตรฐานการรายงานทางการเงิน | มาตรฐานการรายงานทางการเงิน |

| ฉบับที่ 7 | การเปิดเผยข้อมูลเครื่องมือทางการเงิน |

| ฉบับที่ 9 | เครื่องมือทางการเงิน |

| มาตรฐานการบัญชี | มาตรฐานการบัญชี |

| ฉบับที่ 32 | การแสดงรายการเครื่องมือทางการเงิน |

| การตีความมาตรฐานการรายงานทางการเงิน | การตีความมาตรฐานการรายงานทางการเงิน |

| ฉบับที่ 16 | การป้องกันความเสี่ยงของเงินลงทุนสุทธิในหน่วยงานต่างประเทศ |

| ฉบับที่ 19 | การชำระหนี้สินทางการเงินด้วยตราสารทุน |



|  | (หน่วย: พันบาท) |

|  | งบการเงินรวม |

|  | ลดลง |

| งบกำไรขาดทุน |  |

| รายได้จากสัญญาที่ทำกับลูกค้า | 8,318 |

| ค่าใช้จ่ายในการขายและจัดจำหน่าย | 8,318 |



|  |  |  |  |  | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา |

|  | 2562 | 2561 | 2562 | 2561 | 2561 |  |

| รายการธุรกิจกับบริษัทย่อย                   (ตัดออกจากงบการเงินรวมแล้ว) |  |  |  |  |  |  |

| รายได้ค่าบริหารจัดการ | - | - | 70 | 64 | 64 | ราคาตามสัญญา |

| ดอกเบี้ยรับ | - | - | 25 | 30 | 30 | ราคาตามสัญญา |

| ค่าเช่าและบริการจ่าย | - | - | 1 | 1 | 1 | ราคาตามสัญญา |

| รายได้อื่น | - | - | - | 1 | 1 | ราคาตลาด |

| รายการธุรกิจกับบุคคลหรือกิจการที่เกี่ยวข้องกัน | รายการธุรกิจกับบุคคลหรือกิจการที่เกี่ยวข้องกัน | รายการธุรกิจกับบุคคลหรือกิจการที่เกี่ยวข้องกัน | รายการธุรกิจกับบุคคลหรือกิจการที่เกี่ยวข้องกัน | รายการธุรกิจกับบุคคลหรือกิจการที่เกี่ยวข้องกัน | รายการธุรกิจกับบุคคลหรือกิจการที่เกี่ยวข้องกัน | รายการธุรกิจกับบุคคลหรือกิจการที่เกี่ยวข้องกัน |

| ซื้อสินค้า | 238 | 201 | - | - | - | ราคาตลาด |

| ขายสินค้า | 75 | 15 | - | - | - | ราคาตลาด |

| ค่าใช้จ่ายส่งเสริมการขาย | 4 | 3 | - | - | - | ราคาตามสัญญา/      ราคาที่ตกลงร่วมกัน |

| ค่าเช่าและบริการจ่าย | 4 | - | - | - | - | ราคาตามสัญญา |

| ค่าใช้จ่ายอื่น | 2 | 2 | - | - | - | ราคาที่ตกลงร่วมกัน |

| รายได้ค่าบริการ | 2 | 2 | - | - | - | ราคาตามสัญญา |

| ค่าเช่ารับ | 1 | 1 | - | - | - | ราคาตามสัญญา |

| รายได้อื่น | 1 | 1 | - | - | - | ราคาตลาด/                          ราคาที่ตกลงร่วมกัน |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2562 | 31 ธันวาคม 2561 | 31 มีนาคม 2562 | 31 ธันวาคม 2561 |

| ลูกหนี้การค้าและลูกหนี้อื่น - กิจการที่เกี่ยวข้องกัน (หมายเหตุ 5) |  |  |  |  |

| บริษัทย่อย | - | - | 1,259 | 4,889 |

| บริษัทที่เกี่ยวข้องกัน                                                                                     (มีผู้ถือหุ้นและมีกรรมการร่วมกัน) | 123,546 | 92,532 | - | - |

| รวมลูกหนี้การค้าและลูกหนี้อื่น - กิจการที่เกี่ยวข้องกัน | 123,546 | 92,532 | 1,259 | 4,889 |

|  |  |  |  |  |

| เงินปันผลค้างรับจากกิจการที่เกี่ยวข้องกัน |  |  |  |  |

| บริษัทย่อย | - | - | 479,998 | 479,998 |

| รวมเงินปันผลค้างรับจากกิจการที่เกี่ยวข้องกัน | - | - | 479,998 | 479,998 |

|  |  |  |  |  |

| ลูกหนี้ระยะยาวอื่น - กิจการที่เกี่ยวข้องกัน |  |  |  |  |

| บริษัทย่อย | - | - | 26,172 | 26,172 |

| รวมลูกหนี้ระยะยาวอื่น - กิจการที่เกี่ยวข้องกัน | - | - | 26,172 | 26,172 |

|  |  |  |  |  |

| เจ้าหนี้การค้าและเจ้าหนี้อื่น - กิจการที่เกี่ยวข้องกัน (หมายเหตุ 14) |  |  |  |  |

| บริษัทย่อย | - | - | 48 | - |

| บริษัทที่เกี่ยวข้องกัน                                                   (มีผู้ถือหุ้นและมีกรรมการร่วมกัน) | 27,961 | 32,301 | - | - |

| รวมเจ้าหนี้การค้าและเจ้าหนี้อื่น - กิจการที่เกี่ยวข้องกัน | 27,961 | 32,301 | 48 | - |

|  |  |  |  |  |

| เงินมัดจำรับสำหรับการเช่า - กิจการที่เกี่ยวข้องกัน |  |  |  |  |

| บริษัทที่เกี่ยวข้องกัน                                                                                                (มีผู้ถือหุ้นและมีกรรมการร่วมกัน) | 3,230 | 3,108 | - | - |

| รวมเงินมัดจำรับสำหรับการเช่า - กิจการที่เกี่ยวข้องกัน | 3,230 | 3,108 | - | - |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  |  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| เงินให้กู้ยืม | เงินให้กู้ยืม | ลักษณะความสัมพันธ์ | ยอดคงเหลือ ณ วันที่           31 ธันวาคม 2561 | เพิ่มขึ้น          ระหว่างงวด | ลดลง      ระหว่างงวด | กำไร      (ขาดทุน)       จากอัตราแลกเปลี่ยน | ยอดคงเหลือ ณ วันที่          31 มีนาคม 2562 |

| บริษัท คาราบาวตะวันแดง จำกัด | บริษัท คาราบาวตะวันแดง จำกัด | บริษัทย่อย | 3,585,000 | 637,000 | (784,500) | - | 3,437,500 |

| บริษัท เอเชียแปซิฟิกกลาส จำกัด | บริษัท เอเชียแปซิฟิกกลาส จำกัด | บริษัทย่อย | 57,000 | - | (57,000) | - | - |

| บริษัท อินเตอร์คาราบาว ลิมิเต็ด | บริษัท อินเตอร์คาราบาว ลิมิเต็ด | บริษัทย่อย | 324,894 | - | (325,840) | 946 | - |

| บริษัท คาราบาวเทรดดิ้ง (ฮ่องกง) จำกัด | บริษัท คาราบาวเทรดดิ้ง (ฮ่องกง) จำกัด | บริษัทย่อย | 29,042 | - | - | (1,101) | 27,941 |

| รวม | รวม |  | 3,995,936 | 637,000 | (1,167,340) | (155) | 3,465,441 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2562 | 2561 | 2562 | 2561 |

| ผลประโยชน์ระยะสั้น | 36 | 39 | 36 | 39 |

| ผลประโยชน์หลังออกจากงาน | 1 | 1 | 1 | 1 |

| รวม | 37 | 40 | 37 | 40 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2562 | 31 ธันวาคม 2561 | 31 มีนาคม 2562 | 31 ธันวาคม 2561 |

| เงินสด | 220 | 220 | 10 | 10 |

| เงินฝากธนาคาร | 378,281 | 137,379 | 15,317 | 18,649 |

| รวมเงินสดและรายการเทียบเท่าเงินสด | 378,501 | 137,599 | 15,327 | 18,659 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม  2562 | 31 ธันวาคม 2561 | 31 มีนาคม  2562 | 31 ธันวาคม 2561 |

| ลูกหนี้การค้า - กิจการที่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 58,815 | 75,934 | - | - |

| ค้างชำระ |  |  |  |  |

| ไม่เกิน 3 เดือน | 56,715 | 12,219 | - | - |

| 3 - 6 เดือน | 5,130 | - | - | - |

| รวมลูกหนี้การค้า - กิจการที่เกี่ยวข้องกัน | 120,660 | 88,153 | - | - |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 422,601 | 590,517 | - | - |

| ค้างชำระ |  |  |  |  |

| ไม่เกิน 3 เดือน | 71,246 | 73,096 | - | - |

| 3 - 6 เดือน | 22,726 | 23,061 | - | - |

| 6 - 12 เดือน | 25,479 | 13,857 | - | - |

| มากกว่า 12 เดือน | 7,306 | 4,217 | - | - |

| รวมลูกหนี้การค้า - กิจการที่ไม่เกี่ยวข้องกัน | 549,358 | 704,748 | - | - |

| หัก: ค่าเผื่อหนี้สงสัยจะสูญ | (12,113) | (7,223) | - | - |

| รวมลูกหนี้การค้า - กิจการที่ไม่เกี่ยวข้องกัน - สุทธิ | 537,245 | 697,525 | - | - |

| รวมลูกหนี้การค้า - สุทธิ | 657,905 | 785,678 | - | - |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม  2562 | 31 ธันวาคม 2561 | 31 มีนาคม  2562 | 31 ธันวาคม 2561 |

| ลูกหนี้อื่น |  |  |  |  |

| ลูกหนี้อื่น - กิจการที่เกี่ยวข้องกัน | 2,405 | 3,859 | 59 | 78 |

| ลูกหนี้อื่น - กิจการที่ไม่เกี่ยวข้องกัน | 3,155 | 4,055 | - | - |

| รายได้ค้างรับ - กิจการที่เกี่ยวข้องกัน | 481 | 520 | 1,200 | 4,811 |

| รายได้ค้างรับ - กิจการที่ไม่เกี่ยวข้องกัน | 445 | 94 | - | - |

| ค่าใช้จ่ายจ่ายล่วงหน้า | 132,283 | 107,687 | 1,590 | 1,851 |

| เงินทดรองจ่าย | 7,431 | 1,778 | - | - |

| ภาษีสรรพสามิตรอเรียกคืน | - | 610 | - | - |

| อื่นๆ | 2,196 | 2,314 | - | - |

| รวมลูกหนี้อื่น | 148,396 | 120,917 | 2,849 | 6,740 |

| รวมลูกหนี้การค้าและลูกหนี้อื่น | 806,301 | 906,595 | 2,849 | 6,740 |



|  |  | งบการเงินรวม |

| ยอดคงเหลือ ณ วันที่ 31 ธันวาคม 2561 |  | 8,620 |

| การปรับลดมูลค่าสินค้าคงเหลือระหว่างงวด |  | 794 |

| ผลต่างจากการแปลงค่างบการเงิน |  | 56 |

| ยอดคงเหลือ ณ วันที่ 31 มีนาคม 2562 |  | 9,470 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม  2562 | 31 ธันวาคม 2561 | 31 มีนาคม  2562 | 31 ธันวาคม 2561 |

| ภาษีมูลค่าเพิ่มรอเรียกคืน | 512,269 | 523,636 | - | - |

| ภาษีซื้อยังไม่ถึงกำหนดชำระ | 5,565 | 9,250 | 27 | 20 |

| วัสดุส่งเสริมการตลาด | 6,174 | 7,300 | - | - |

| ภาษีเงินได้ถูกหัก ณ ที่จ่าย | 3,330 | 11 | - | - |

| อื่น ๆ | 5,584 | 5,662 | - | - |

| รวมสินทรัพย์หมุนเวียนอื่น | 532,922 | 545,859 | 27 | 20 |



| ชื่อบริษัท | ลักษณะของธุรกิจ | ทุนเรียกชำระแล้ว | ทุนเรียกชำระแล้ว | สัดส่วนเงินลงทุน | สัดส่วนเงินลงทุน | ราคาทุน | ราคาทุน |

|  |  | 31 มีนาคม | 31 ธันวาคม | 31 มีนาคม | 31 ธันวาคม | 31 มีนาคม | 31 ธันวาคม |

|  |  | 2562 | 2561 | 2562 | 2561 | 2562 | 2561 |

|  |  | (พันบาท) | (พันบาท) | (ร้อยละ) | (ร้อยละ) | (พันบาท) | (พันบาท) |

| บริษัทย่อยในประเทศ |  |  |  |  |  |  |  |

| บริษัท คาราบาวตะวันแดง จำกัด | ผลิตและจำหน่ายเครื่องดื่ม | 300,000 | 300,000 | 100 | 100 | 408,958 | 408,958 |

| บริษัท เอเชียแปซิฟิกกลาส จำกัด | ผลิตและจำหน่ายขวดและผลิตภัณฑ์จากแก้ว | 1,299,998 | 1,299,998 | 100 | 100 | 1,299,998 | 1,299,998 |

| บริษัท ตะวันแดง ดีซีเอ็ม จำกัด | บริหารจัดการการจัดจำหน่าย | 100,000 | 100,000 | 100 | 100 | 99,998 | 99,998 |

| บริษัท เอเชีย แคน แมนูแฟคเจอริ่ง จำกัด | ผลิตและจำหน่ายกระป๋องอลูมิเนียม | 700,000 | 700,000 | 74 | 74 | 518,000 | 518,000 |

| บริษัทย่อยในต่างประเทศ |  |  |  |  |  |  |  |

| บริษัท คาราบาวโฮลดิ้งส์ (ฮ่องกง) จำกัด | การลงทุน | 78.4 ล้านเหรียญสหรัฐอเมริกา | 60.5 ล้านเหรียญสหรัฐอเมริกา | 100 | 100 | 2,608,461 | 2,036,141 |

| บริษัท คาราบาวเทรดดิ้ง (ฮ่องกง) จำกัด | ประกอบธุรกิจการค้าระหว่างประเทศ | 5 หมื่นเหรียญสหรัฐอเมริกา | 5 หมื่นเหรียญสหรัฐอเมริกา | 100 | 100 | 1,758 | 1,758 |

| รวม |  |  |  |  |  | 4,937,173 | 4,364,853 |



|  | งบการเงินรวม |

| มูลค่าสุทธิตามบัญชี ณ วันที่ 31 ธันวาคม 2561 | 99,968 |

| โอนมาจากที่ดิน อาคารและอุปกรณ์ | 6,569 |

| ค่าเสื่อมราคาสำหรับงวด | (996) |

| มูลค่าสุทธิตามบัญชี ณ วันที่ 31 มีนาคม 2562 | 105,541 |



|  | งบการเงินรวม |

| มูลค่าสุทธิตามบัญชี ณ วันที่ 31 ธันวาคม 2561 | 11,090,295 |

| ซื้อเพิ่มระหว่างงวด - ราคาทุน | 65,819 |

| จำหน่ายระหว่างงวด - มูลค่าสุทธิตามบัญชี ณ วันที่จำหน่าย | (1,108) |

| โอนไปอสังหาริมทรัพย์เพื่อการลงทุน | (6,569) |

| ค่าเสื่อมราคาสำหรับงวด | (130,069) |

| ผลต่างจากการแปลงค่างบการเงิน | 83 |

| มูลค่าสุทธิตามบัญชี ณ วันที่ 31 มีนาคม 2562 | 11,018,451 |



|  | งบการเงินรวม |

| มูลค่าสุทธิตามบัญชี ณ วันที่ 31 ธันวาคม 2561 | 499,923 |

| บวก: ผลต่างจากการแปลงค่างบการเงิน | 6,580 |

| มูลค่าสุทธิตามบัญชี ณ วันที่ 31 มีนาคม 2562 | 506,503 |



|  | งบการเงินรวม | งบการเงิน      เฉพาะกิจการ |

| มูลค่าสุทธิตามบัญชี ณ วันที่ 31 ธันวาคม 2561 | 77,322 | 4,895 |

| ซื้อเพิ่มระหว่างงวด - ราคาทุน | 2,588 | - |

| ค่าตัดจำหน่ายสำหรับงวด | (1,561) | (128) |

| ผลต่างจากการแปลงค่างบการเงิน | 11 | - |

| มูลค่าสุทธิตามบัญชี ณ วันที่ 31 มีนาคม 2562 | 78,360 | 4,767 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม           2562 | 31 ธันวาคม 2561 | 31 มีนาคม           2562 | 31 ธันวาคม 2561 |

| เจ้าหนี้การค้า - กิจการที่เกี่ยวข้องกัน | 20,406 | 20,165 | - | - |

| เจ้าหนี้การค้า - กิจการที่ไม่เกี่ยวข้องกัน | 865,937 | 932,403 | - | - |

| เจ้าหนี้อื่น - กิจการที่เกี่ยวข้องกัน | 4,555 | 11,814 | 48 | - |

| เจ้าหนี้อื่น - กิจการที่ไม่เกี่ยวข้องกัน | 142,671 | 318,916 | 5,743 | 9,585 |

| ค่าใช้จ่ายค้างจ่าย - กิจการที่เกี่ยวข้องกัน | 3,000 | 322 | - | - |

| ค่าใช้จ่ายค้างจ่าย - กิจการที่ไม่เกี่ยวข้องกัน | 340,648 | 329,382 | 42,440 | 30,769 |

| ภาษีสรรพสามิตค้างจ่าย | 106,344 | 162,611 | - | - |

| รายได้รับล่วงหน้า | 54,462 | 34,290 | - | - |

| รวมเจ้าหนี้การค้าและเจ้าหนี้อื่น | 1,538,023 | 1,809,903 | 48,231 | 40,354 |



|  |  |  | (หน่วย: พันบาท) | (หน่วย: พันบาท) |

|  |  |  | งบการเงินรวม | งบการเงินรวม |

|  |  |  | 31 มีนาคม           2562 | 31 ธันวาคม 2561 |

| เงินกู้ยืมระยะยาว |  |  | 1,735,000 | 1,679,950 |

| หัก: ส่วนที่ถึงกำหนดชำระภายในหนึ่งปี |  |  | (474,000) | (401,250) |

| เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี |  |  | 1,261,000 | 1,278,700 |



|  | (หน่วย: พันบาท) | (หน่วย: พันบาท) |

|  |  | งบการเงินรวม |

| ยอดคงเหลือ ณ วันที่ 31 ธันวาคม 2561 |  | 1,679,950 |

| บวก: เพิ่มขึ้นระหว่างงวด |  | 55,050 |

| ยอดคงเหลือ ณ วันที่ 31 มีนาคม 2562 |  | 1,735,000 |



|  | อัตราดอกเบี้ย | อัตราดอกเบี้ย | วันครบกำหนดชำระ | งบการเงินรวม/                              งบการเงินเฉพาะกิจการ | งบการเงินรวม/                              งบการเงินเฉพาะกิจการ |

|  | (ร้อยละ) | (ร้อยละ) |  | 31 มีนาคม | 31 ธันวาคม |

|  |  |  |  | 2562 | 2561 |

| ครั้งที่ 1/2561	- ชุดที่ 1 | 2.23 | 2.23 | 15 มิถุนายน 2563 | 1,700,000 | 1,400,000 |

| - ชุดที่ 2 | 2.42 | 2.42 | 15 มิถุนายน 2564 | 720,000 | 720,000 |

| ครั้งที่ 2/2561 | 2.42 | 2.42 | 15 มิถุนายน 2564 | 370,000 | 370,000 |

| รวม |  |  |  | 2,790,000 | 2,790,000 |

| หัก:	ต้นทุนในการออกจำหน่ายหุ้นกู้รอตัดจำหน่าย | หัก:	ต้นทุนในการออกจำหน่ายหุ้นกู้รอตัดจำหน่าย |  |  | (3,547) | (4,080) |

| รวมหุ้นกู้ |  |  |  | 2,786,453 | 2,785,920 |



|  | (หน่วย: พันบาท) |

|  | งบการเงินรวม/          งบการเงินเฉพาะกิจการ |

| ยอดคงเหลือ ณ วันที่ 31 ธันวาคม 2561 | 2,785,920 |

| บวก: ตัดจำหน่ายต้นทุนในการออกจำหน่ายหุ้นกู้ระหว่างงวด | 533 |

| ยอดคงเหลือ ณ วันที่ 31 มีนาคม 2562 | 2,786,453 |



|  | งบการเงินรวม | งบการเงิน                    เฉพาะกิจการ |

| ยอดคงเหลือ ณ วันที่ 31 ธันวาคม 2561 | 109,049 | 61,543 |

| ต้นทุนบริการในปัจจุบัน | 3,065 | 918 |

| ต้นทุนดอกเบี้ย | 504 | 149 |

| ต้นทุนบริการในอดีต | 8,567 | 211 |

| ยอดคงเหลือ ณ วันที่ 31 มีนาคม 2562 | 121,185 | 62,821 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  |  | สำหรับงวดสามเดือน                                       สิ้นสุดวันที่ 31 มีนาคม | สำหรับงวดสามเดือน                                       สิ้นสุดวันที่ 31 มีนาคม | สำหรับงวดสามเดือน                                       สิ้นสุดวันที่ 31 มีนาคม | สำหรับงวดสามเดือน                                       สิ้นสุดวันที่ 31 มีนาคม |

|  |  |  | งบการเงินรวม | งบการเงินรวม | งบการเงินรวม | งบการเงินรวม |

|  |  |  | 2562 | 2562 | 2561 | 2561 |

|  |  |  |  |  | (ปรับปรุงใหม่) | (ปรับปรุงใหม่) |

| รายได้จากการขายเครื่องดื่มบำรุงกำลัง |  |  | 2,926,806 | 2,926,806 | 2,823,505 | 2,823,505 |

| รายได้จากการขายสินค้าภายใต้ตราคาราบาว |  |  | 139,436 | 139,436 | 236,012 | 236,012 |

| รายได้จากการจัดจำหน่ายสินค้าอื่น |  |  | 290,413 | 290,413 | 268,911 | 268,911 |

| อื่น ๆ |  |  | 4,126 | 4,126 | 12,840 | 12,840 |

| รวมรายได้จากสัญญาที่ทำกับลูกค้า - รับรู้รายได้ ณ เวลาใดเวลาหนึ่ง | รวมรายได้จากสัญญาที่ทำกับลูกค้า - รับรู้รายได้ ณ เวลาใดเวลาหนึ่ง | รวมรายได้จากสัญญาที่ทำกับลูกค้า - รับรู้รายได้ ณ เวลาใดเวลาหนึ่ง | รวมรายได้จากสัญญาที่ทำกับลูกค้า - รับรู้รายได้ ณ เวลาใดเวลาหนึ่ง | 3,360,781 | 3,360,781 | 3,341,268 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2562 | 2561 | 2562 | 2561 |

| รายได้ค่าเช่าและค่าบริการ | 18,092 | 17,252 | - | - |

| รายได้จากการขายเศษวัสดุสิ้นเปลือง | 3,229 | 4,061 | - | - |

| รายได้จากการขายและแลกซื้อของรางวัล | 996 | 2,572 | - | - |

| ดอกเบี้ยรับ | 6 | 4 | 25,269 | 29,855 |

| กำไรจากอัตราแลกเปลี่ยน | - | 20,679 | - | 1,948 |

| กำไรจากการขายสินทรัพย์ | - | 995 | - | - |

| รายได้ค่าบริหารจัดการ | - | - | 70,050 | 63,600 |

| อื่นๆ | 7,488 | 7,458 | 173 | 685 |

| รวมรายได้อื่น | 29,811 | 53,021 | 95,492 | 96,088 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2562 | 2561 | 2562 | 2561 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 94,006 | 78,214 | 5,794 | 5,626 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | 7,164 | 976 | (362) | (354) |

| ค่าใช้จ่ายภาษีเงินได้ที่แสดงอยู่ในงบกำไรขาดทุน | 101,170 | 79,190 | 5,432 | 5,272 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2562 | 2561 | 2562 | 2561 |

| กำไรสำหรับงวดส่วนที่เป็นของผู้ถือหุ้น          ของบริษัทฯ (พันบาท) | 419,436 | 180,518 | 21,719 | 21,108 |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 1,000,000 | 1,000,000 | 1,000,000 | 1,000,000 |

| กำไรต่อหุ้น (บาท/หุ้น) | 0.42 | 0.18 | 0.02 | 0.02 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | ผลิตและจำหน่ายเครื่องดื่มบำรุงกำลัง | ผลิตและจำหน่ายเครื่องดื่มบำรุงกำลัง | ผลิตและจำหน่ายสินค้าภายใต้ตราสินค้าคาราบาว | ผลิตและจำหน่ายสินค้าภายใต้ตราสินค้าคาราบาว | จัดจำหน่าย             สินค้าอื่น | จัดจำหน่าย             สินค้าอื่น | อื่นๆ | อื่นๆ | รวม | รวม |

|  | 2562 | 2561 | 2562 | 2561 | 2562 | 2561 | 2562 | 2561 | 2562 | 2561 |

|  |  | (ปรับปรุงใหม่) |  | (ปรับปรุงใหม่) |  | (ปรับปรุงใหม่) |  | (ปรับปรุงใหม่) |  | (ปรับปรุงใหม่) |

| รายได้ |  |  |  |  |  |  |  |  |  |  |

| รายได้จากการขายให้ลูกค้าภายนอก | 2,927 | 2,824 | 139 | 236 | 290 | 269 | 5 | 12 | 3,361 | 3,341 |

| กำไรขั้นต้นของส่วนงาน | 1,143 | 941 | 18 | 21 | 27 | 29 | 1 | 3 | 1,189 | 994 |

| รายได้อื่น |  |  |  |  |  |  |  |  | 30 | 53 |

| ค่าใช้จ่ายในการขายและจัดจำหน่าย |  |  |  |  |  |  |  |  | (480) | (618) |

| ค่าใช้จ่ายในการบริหาร |  |  |  |  |  |  |  |  | (195) | (195) |

| ค่าใช้จ่ายอื่น |  |  |  |  |  |  |  |  | (9) | - |

| ค่าใช้จ่ายทางการเงิน |  |  |  |  |  |  |  |  | (35) | (25) |

| กำไรก่อนค่าใช้จ่ายภาษีเงินได้ |  |  |  |  |  |  |  |  | 500 | 209 |

| ค่าใช้จ่ายภาษีเงินได้ |  |  |  |  |  |  |  |  | (101) | (79) |

| กำไรสำหรับงวด |  |  |  |  |  |  |  |  | 399 | 130 |



|  |  |  | สำหรับงวดสามเดือน      สิ้นสุดวันที่ 31 มีนาคม | สำหรับงวดสามเดือน      สิ้นสุดวันที่ 31 มีนาคม |

|  |  |  | 2562 | 2561 |

|  |  |  |  | (ปรับปรุงใหม่) |

| รายได้จากลูกค้าภายนอก |  |  |  |  |

| ในประเทศ |  |  |  |  |

| ประเทศไทย |  |  | 1,706 | 1,790 |

| ต่างประเทศ |  |  |  |  |

| กลุ่มประเทศ CLMV |  |  | 1,444 | 1,276 |

| ประเทศจีน |  |  | 52 | 209 |

| สหราชอาณาจักร |  |  | 17 | 43 |

| อื่น ๆ |  |  | 142 | 23 |

| รวม |  |  | 3,361 | 3,341 |



|  |  |  | (หน่วย: ล้าน) |

|  |  |  | งบการเงินรวม |

| สกุลเงิน: |  |  |  |

| บาท |  |  | 26 |

| เยน |  |  | 14 |



|  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| จ่ายชำระ: |  |  |

| ภายใน 1 ปี | 157.2 | 4.3 |

| มากกว่า 1 ปี แต่ไม่เกิน 5 ปี | 105.0 | 1.6 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |  |  |

|  | สินทรัพย์ | หนี้สิน | สินทรัพย์ | หนี้สิน | อัตราแลกเปลี่ยน | อัตราแลกเปลี่ยน |

| สกุลเงิน | ทางการเงิน | ทางการเงิน | ทางการเงิน | ทางการเงิน | อัตราซื้อ | อัตราขาย |

|  | (ล้าน) | (ล้าน) | (ล้าน) | (ล้าน) | (บาทต่อหนึ่งหน่วยเงินตราต่างประเทศ) | (บาทต่อหนึ่งหน่วยเงินตราต่างประเทศ) |

| เหรียญสหรัฐอเมริกา | 3.9 | 0.2 | - | - | 31.6449 | 31.9785 |

| ยูโร | 0.8 | 0.6 | 0.8 | - | 35.3682 | 36.0628 |

| ปอนด์สเตอร์ลิง | 0.2 | - | - | - | 41.1944 | 42.0200 |

| เยน | - | 0.7 | - | - | 0.2837 | 0.2907 |

| หยวน | - | 0.5 | - | - | 4.6662 | 4.7778 |

| เหรียญฮ่องกง | - | 0.5 | - | - | 4.0160 | 4.0894 |